ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 190 कोटी 99 लाख लसींच्या मात्रा देण्यात आल्या आहेत
भारतातील उपचाराधीन रुग्णांची संख्या सध्या 18,604 आहे
उपचाराधीन रुग्णांचे प्रमाण 0.04% आहे
रुग्ण बरे होण्याचा दर सध्या 98.74% आहे
गेल्या 24 तासात 3,295 रुग्ण बरे झाले, त्यामुळे बरे झालेल्या रुग्णांची संख्या वाढून 4,25,73,460 वर
गेल्या 24 तासात 2,841 नवे रुग्ण आढळले
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 84.29 कोटी चाचण्या करण्यात आल्या; गेल्या 24 तासात 4,86,628 चाचण्या करण्यात आल्या
सांस्कृतिक मंत्रालय
सांस्कृतिक मंत्रालय आणि भारतीय नौदलाने "प्राचीन जहाज बांधणी पद्धत " पुनरुज्जीवित करण्यासाठी सामंजस्य करारावर केली स्वाक्षरी
जहाज बांधणीच्या 2000 वर्ष जुन्या तंत्रज्ञानाचे पुनरुज्जीवन करण्यासाठी सांस्कृतिक मंत्रालय आणि भारतीय नौदलाचे उल्लेखनीय प्रयत्न
नवी दिल्ली, 19 जुलै 2023
'स्टिच्ड शिपबिल्डिंग मेथड' म्हणून ओळखल्या जाणार्या जहाजबांधणीच्या 2000 वर्ष जुन्या तंत्राचे पुनरुज्जीवन आणि जतन करण्याच्या उल्लेखनीय उपक्रमाअंतर्गत सांस्कृतिक मंत्रालय आणि भारतीय नौदल यांच्यात 18 जुलै 2023 रोजी सामंजस्य करार करण्यात आला. संपूर्ण प्रकल्पाच्या अंमलबजावणी आणि कार्यान्वयनावर भारतीय नौदल देखरेख ठेवेल. त्यांचा बहुमूल्य अनुभव आणि तांत्रिक ज्ञान प्राचीन जहाज बांधणी पद्धतीचे यशस्वी पुनरुज्जीवन तसेच जहाजाच्या निर्मितीत महत्त्वपूर्ण भूमिका बजावेल.
ऐतिहासिक महत्त्व आणि पारंपारिक कारागिरीचे जतन लक्षात घेता, भारतामध्ये या प्राचीन जहाज बांधणी पद्धतीला मोठे सांस्कृतिक महत्व आहे. संपूर्ण इतिहासात, भारताला एक भक्कम सागरी परंपरा लाभली आहे आणि अशा पद्धतीने निर्मित जहाजांनी व्यापार, सांस्कृतिक देवघेव आणि शोध कार्यात महत्त्वपूर्ण भूमिका बजावली आहे. खिळे वापरण्याऐवजी लाकडी फळ्या एकत्र जोडून बांधण्यात आलेली ही जहाजे लवचिकता आणि टिकाऊपणा देतात , ज्यामुळे माशांचा मोठा थवा  आणि वाळूच्या बंधाऱ्यापासून होणारे नुकसान कमी होते. युरोपियन जहाजांच्या आगमनामुळे जहाजबांधणीच्या तंत्रात बदल झाला असला तरी, जहाज बांधणीची कला भारतातील काही किनारी प्रदेशांमध्ये, प्रामुख्याने लहान स्थानिक मासेमारी नौकांसाठी अजूनही टिकून आहे.
भावी पिढ्यांसाठी सांस्कृतिक वारसा जतन करण्यासाठी लुप्त होत चाललेल्या या कलेचे पुनरुज्जीवन करणे महत्त्वाचे आहे. जहाज बांधणीच्या प्राचीन भारतीय कलेचा वापर करून महासागरात जाणारे लाकडी बांधणीचे जहाज तयार करण्याचा प्रस्ताव हा एक स्तुत्य उपक्रम आहे. भारतातील उर्वरित पारंपरिक जहाज निर्मात्यांच्या कौशल्याचा लाभ घेणे आणि त्यांची असाधारण कारागिरी सर्वांसमोर आणणे हे या प्रकल्पाचे उद्दिष्ट आहे. पारंपरिक नौवहन तंत्रांचा वापर करून प्राचीन सागरी मार्गांवर प्रवास करून, हा प्रकल्प हिंद महासागरातील ऐतिहासिक परस्परसंवादाची सूक्ष्म दृष्टी प्राप्त करण्याचा प्रयत्न यानिमित्ताने करत आहे , ज्यामुळे भारतीय संस्कृती, ज्ञान प्रणाली, परंपरा, तंत्रज्ञान आणि कल्पनांचा प्रवाह सुलभ झाला.S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 76
पंतप्रधान कार्यालय
पंतप्रधानांचा जी-7 शिखर परिषदेच्या दुसऱ्या दिवशी दोन्ही सत्रांत सहभाग
नवी दिल्ली, 13 जून 2021
पंतप्रधान नरेंद्र मोदी जी-7 शिखर परिषदेच्या आउटरीच सत्राच्या दुसर्या दिवशी ‘बिल्डिंग बॅक टुगेदर — ओपन सोसायटीज आणि इकॉनॉमीज’ आणि ‘बिल्डिंग बॅक ग्रीनर: क्लायमेट अँड नेचर’ या दोन्ही चर्चासत्रात सहभागी झाले होते.
ओपन सोसायटीजच्या सत्रात प्रमुख वक्ते म्हणून बोलताना पंतप्रधानांनी सर्वांना स्मरण करुन दिले, की लोकशाही आणि स्वातंत्र्य ही भारताच्या सांस्कृतिक सभ्यतेचा भाग आहेत. अनेक नेत्यांनी व्यक्त केलेली चिंता सामायिक करताना ते म्हणाले, की ओपन सोसायटीज विशेषत: चुकीची माहिती आणि सायबर-हल्ल्यांसाठी असुरक्षित असतात आणि त्यांनी असा सल्ला दिला की सायबर स्पेस लोकशाही मूल्यांच्या उन्नतीसाठी वापरण्यात यावी, तसेच ती विकृतीकरणाचे स्थळ बनू नये, याची खात्री करण्यावर त्यांनी भर दिला. जागतिक शासन संस्था लोकशाहीविरोधी आणि असमान स्वरूपाच्या असल्याचे, अधोरेखित करत, पंतप्रधानांनी ओपन सोसायटीच्या कारणासाठी असलेल्या सर्वोत्कृष्ट प्रतिबद्धतेचे संकेत म्हणून बहुपक्षीय व्यवस्थेत सुधारणा घडवून आणण्याची मागणी केली. बैठकीच्या अखेरीस नेत्यांनी ‘ओपन सोसायटी स्टेटमेंट’ स्वीकारले.
हवामान बदलावरील अधिवेशनात पंतप्रधानांनी यावर प्रकाश टाकला, की पृथ्वीवरील वातावरण, जैवविविधता आणि सागराचे संरक्षण करण्याचे कार्य एकेकटे देश करू शकत नाहीत आणि हवामान बदलावर सामूहिक कृती करणे आवश्यक आहे. हवामान बदल प्रक्रियेवरील भारताच्या शाश्वत बांधिलकीबद्दल बोलत, त्यांनी भारतीय रेल्वेच्या 2030 पर्यंत एकूण उत्सर्जन शून्यापर्यंत आणण्याच्या वचनबद्धतेचा उल्लेख केला. पॅरिस करारातील प्रतिज्ञापत्रे पूर्ण करणारा भारत हा जी -20 सदस्य देशांपैकी एकमेव देश असल्याचे त्यांनी सांगितले.
सीडीआरआय आणि आंतरराष्ट्रीय सौर आघाडीवरील भारताच्या दोन मोठ्या जागतिक उपक्रमांच्या वाढत्या परिणामकारकतेचीही त्यांनी नोंद केली. पंतप्रधानांनी भर दिला की, विकसनशील देशांनी हवामान वित्तपुरवठा अधिक चांगल्या प्रकारे मिळविण्याची गरज आहे आणि हवामान बदलांबाबत समग्र दृष्टीकोन निर्माण करण्याची गरज त्यांनी व्यक्त केली, ज्यात या समस्येची सर्व परिमाणे, उदाहरणार्थ - शमन, अनुकूलन, तंत्रज्ञान हस्तांतरण, हवामान वित्तपुरवठा, समभाग, हवामान न्याय आणि जीवनशैली बदल या गोष्टींचा समावेश आहे.
आरोग्य, हवामान बदल आणि आर्थिक पुनर्प्राप्ती अशा जागतिक आव्हानांवर मात करण्यासाठी पंतप्रधानांनी दिलेल्या मुक्त लोकशाही संस्था आणि अर्थव्यवस्था यांच्याविषयी जागतिक एकात्मकता आणि दृढ ऐक्य याविषयीच्या संदेशाला, जागतिक नेत्यांचा उत्तम प्रतिसाद मिळाला.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
विभागीय रेल्वेला अनारक्षित तिकिटे देण्याची दिलेली परवानगी केवळ उपनगरी आणि काही मर्यादित भागांतील लोकल पॅसेंजर गाड्यांसाठी आहे
सणासुदीच्या विशेष गाड्या आणि क्लोन विशेष गाड्या या गाड्यांसह कोणत्याही एक्स्प्रेस गाड्या पूर्णत: आरक्षित म्हणून चालवल्या जातील, या धोरणामध्ये बदल केलेला नाही
पुढील बदल, जेंव्हा करण्यात येतील तेंव्हा संबंधितांना कळविण्यात येतील
अनारक्षित तिकीटे देण्यासंदर्भात काही माध्यमांतून माहिती प्रसारीत झाली आहे. त्यासंदर्भातील मार्गदर्शनासाठी ही माहिती देण्यात येत आहे-
सणासुदीच्या विशेष गाड्या आणि क्लोन विशेष गाड्या या गाड्यांसह कोणत्याही एक्स्प्रेस गाड्या पूर्णत: आरक्षित म्हणून चालवल्या जातील, या धोरणामध्ये कोणताही बदल आतापर्यंत केलेला नाही.
त्यानुसार आतापर्यंत सध्याच्या मेल एक्स्प्रेस विशेष गाड्या ज्यात, सणासुदीच्या /सुटी विशेष गाड्या आणि क्लोन विशेष गाड्या यांचा पूर्णतः आरक्षित म्हणून समावेश आहे, त्यांच्या दुसऱ्या वर्गाच्या डब्यांच्या आरक्षित तिकिटांसह आणि एसएलआरच्या प्रवासी भागासह त्या पूर्णतः आरक्षित म्हणून चालविल्या जातील. विभागीय रेल्वेला काही अल्प भागात कार्यरत असलेल्या गाड्यांसाठी अनारक्षित तिकिटे देण्याची दिलेली परवानगी ही केवळ उपनगरी आणि काही मर्यादित भागांतील लोकल पॅसेंजर गाड्यांसाठी आहे.
कोविड कालावधीत रेल्वे चालविणे, प्रवासाचे नियम, आणि आरक्षण यांच्या नियमांत सातत्याने बदल होत आहेत.
पुढील बदल, जसे आणि जेंव्हा घडतील, त्यानुसार त्यासंदर्भात सर्व संबंधितांना कळविले जाईल.
पंतप्रधान कार्यालय
आशियाई क्रीडा स्पर्धा 2022 च्या टेनिस दुहेरी स्पर्धेत रौप्य पदक जिंकल्याबद्दल, रामकुमार रामनाथन आणि साकेथ मायनेनी या जोडीचे पंतप्रधान नरेंद्र मोदी यांनी केले अभिनंदन
नवी दिल्ली, 29 सप्टेंबर 2023
हांगझोऊ येथे आशियाई क्रीडा स्पर्धा 2022 च्या पुरुष टेनिस दुहेरी स्पर्धेत रौप्य पदक जिंकल्याबद्दल, पंतप्रधान नरेंद्र मोदी यांनी रामकुमार रामनाथन आणि साकेथ मायनेनी या जोडीचे अभिनंदन केले आहे.
पंतप्रधानांनी आपल्या ट्वीटर संदेशात म्हटले आहे:
“खूप चांगली बातमी. आपल्या टेनिस खेळाडूंना धन्यवाद. आशियाई क्रीडा स्पर्धेत रौप्य पदक जिंकल्याबद्दल आमच्या रामकुमार रामनाथन आणि साकेथ मायनेनी या पुरुष दुहेरीच्या जोडीचे अभिनंदन. त्यांच्या अद्वितीय टीम वर्कने आपल्या सर्वांना थक्क करून सोडले आहे. त्यांच्या पुढील वाटचालीसाठी शुभेच्छा.”
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मंत्रिमंडळ
अंतराळ क्षेत्रात ऐतिहासिक सुधारणांची सुरूवात
अंतराळ उपक्रमात खाजगी क्षेत्राच्या सहभागास मान्यता
नवी दिल्ली, 24 जून 2020
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आज अंतराळ क्षेत्रातील संपूर्ण उपक्रमात खाजगी क्षेत्राचा सहभाग वाढविण्याच्या उद्देशाने अंतराळ क्षेत्रातील दूरगामी सुधारणांना मान्यता दिली. हा निर्णय भारताला परिवर्तनशील, आत्मनिर्भर आणि प्रगत तंत्रज्ञानयुक्त बनविण्याच्या पंतप्रधानांच्या दीर्घकालीन दृष्टिकोनाला अनुरुप आहे.
अंतराळ क्षेत्रातील प्रगत क्षमता असलेल्या मूठभर देशांपैकी भारत हा एक देश आहे. या सुधारणांमुळे या क्षेत्राला नवीन उर्जा आणि गतिशीलता प्राप्त होईल, जेणेकरून देशाला अंतराळ उपक्रमांच्या पुढच्या टप्प्यात झेप घेण्यास मदत होईल.
यामुळे केवळ या क्षेत्राची गती वाढणार नाही तर जागतिक अंतराळ उद्योगांच्या अर्थव्यवस्थेमध्ये भारतीय उद्योग एक महत्त्वाची भूमिका निभावू शकेल. यातून तंत्रज्ञान क्षेत्रात मोठ्या प्रमाणात रोजगार निर्मितीची संधी असून भारत हा जागतिक स्तरावर तंत्रज्ञानात बलस्थान म्हणून ओळख निर्माण करेल.
मुख्य फायदे:
आपल्या औद्योगिक क्षेत्राचा विस्तार आणि तांत्रिक प्रगतीमध्ये अंतराळ क्षेत्र एक प्रमुख अनुप्रेरक भूमिका बजावू शकतो. प्रस्तावित सुधारणांमुळे अवकाशातील मालमत्ता, माहिती आणि सुविधांमध्ये सुधारित प्रवेशासह अंतराळ मालमत्ता आणि उपक्रमांचा सामाजिक-आर्थिक उपयोग वाढेल.
नव्याने तयार केलेले भारतीय राष्ट्रीय अंतराळ संवर्धन आणि प्राधिकरण केंद्र  खाजगी कंपन्यांना भारतीय अंतराळ पायाभूत सुविधा वापरण्यासाठी समान संधी उपलब्ध करेल. प्रोत्साहन देणारी धोरणे आणि अनुकूल नियामक वातावरणाच्या माध्यमातून अंतराळ उपक्रमात खाजगी उद्योगांच्या साथीने हे केंद्र प्रोत्साहन देईल आणि मार्गदर्शन करेल.
सार्वजनिक क्षेत्रातील ‘न्यू स्पेस इंडिया लिमिटेड’  ही कंपनी ‘पुरवठा करणाऱ्या प्रारूपापासून ‘मागणी आधारित’ प्रारूपाकडे जाण्याच्या उपक्रमांना पुन्हा दिशा देण्याचा प्रयत्न करेल, ज्यामुळे आमच्या अंतराळ मालमत्तेचा इष्टतम वापर सुनिश्चित होईल.
या सुधारणांमुळे इस्रो संशोधन व विकास कार्य, नवीन तंत्रज्ञान, शोध मोहिमा आणि मानवी अंतराळ उड्डाण कार्यक्रमावर अधिक लक्ष केंद्रित करू शकेल. ‘संधीची घोषणा’ यंत्रणेद्वारे काही ‘ग्रह अन्वेषण मोहिमांमध्ये’ खाजगी क्षेत्रालाही सहभाग घेता येईल.B.Gokhale/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांकडून शिमलातील सॅनेटरी नॅपकिन प्लांटचे कौतुक
शिमला येथील सॅनिटरी नॅपकिन प्लांट आरोग्यासोबतच रोजगारालाही चालना देत असल्यामुळे महिला सक्षमीकरणाला सहाय्यकारी आहे, असे पंतप्रधान नरेंद्र मोदी यांनी म्हणले आहे.
खासदार सुरेश कश्यप यांच्या ट्विटला उत्तर देताना पंतप्रधान यांनी ट्विट केले आहे की, "शिमल्याचे हे सॅनिटरी नॅपकिन प्लांट महिला सक्षमीकरणाच्या दिशेने एक उल्लेखनीय पाऊल आहे. हे महिलांच्या आरोग्यासोबतच रोजगाराचेही माध्यम होत आहे, ही आनंदाची गोष्ट आहे."
आर्थिक व्यवहार विषयक मंत्रिमंडळ समिती
खोल महासागरी मोहिमेला केंद्रिय मंत्रिमंडळाची मान्यता
नवी दिल्ली, 16 जून 2021
पंतप्रधान नरेंद्र मोदी यांच्या अध्यक्षतेखाली अर्थविषयक मंत्रिमंडळाच्या समितीने महासागरात खोलवर उत्खननासाठी आणि सागरी जैवविविधतेच्या संवर्धनासाठी खोल समुद्र तंत्रज्ञान विकसित करण्याच्या दृष्टिकोनातून "खोल महासागरी मोहिमेला" पृथ्वी विज्ञान मंत्रालयाच्या  प्रस्तावाला मान्यता दिली आहे.
ही मोहीम टप्प्या टप्प्याने राबवण्यासाठी 5 वर्षांसाठी अंदाजित रक्कम 4077 कोटी रुपये असेल. पहिल्या 3 वर्षांसाठी 2021 – 2024 प्रस्तावित रक्कम रुपये 2823.4 कोटी रुपये असेल. खोल महासागरी मोहीम ही भारत सरकारच्या नील अर्थव्यवस्था उपक्रमाचे समर्थन करण्यासाठी एक मोहिम आधारित योजना असेल. हा महत्त्वाकांक्षी प्रकल्प राबविण्यासाठी पृथ्वी विज्ञान मंत्रालय  हे नोडल मंत्रालय असेल.
खोल महासागरी मोहिमेमध्ये पुढील सहा महत्त्वाचे घटक आहेत :
- खोल समुद्रातील खनन आणि मानवयुक्त पाणबुडीसाठी तंत्रज्ञान विकसित करणे
- सागरी हवामान बदल सल्लागार सेवांचा विकास
- खोल समुद्र जैवविविधतेच्या शोध आणि संवर्धनासाठी तांत्रिक नवकल्पना
- खोल समुद्रात सर्वेक्षण आणि संशोधन
- सागरातून ऊर्जा आणि गोडं पाणी
- सागरी जैवविज्ञानासाठी आधुनिक स्थानक
खोल समुद्रात खनन करण्यासाठी आवश्यक तंत्रज्ञानाचे महत्व आहे परंतु, ते व्यावसायिकदृष्ट्या उपलब्ध नाहीत. म्हणूनच, आघाडीच्या संस्था आणि खासगी उद्योगांच्या सहकार्याने तंत्रज्ञान देशातच निर्माण करण्याचा प्रयत्न केला जाईल.S.Tupe/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
टाइम्स ऑफ इंडिया समूहाने व्याघ्र संवर्धनाचे महत्त्व अधोरेखित करण्याच्या दिशेने केलेल्या प्रयत्नांचे पंतप्रधानांनी केले कौतुक
पंतप्रधान नरेंद्र मोदी यांनी टाइम्स ऑफ इंडिया समूहाने व्याघ्र संवर्धनाचे महत्त्व अधोरेखित करण्याच्या दिशेने केलेल्या प्रयत्नांची प्रशंसा केली आहे. मोदी यांनी TOI समुहाच्या व्याघ्र गीताची ध्वनीचित्रफीतही सामायिक केली आहे.
पंतप्रधान आपल्या ट्विट संदेशात म्हणाले;
@timesofindia समुहाचा व्याघ्र संवर्धनाचे महत्त्व अधोरेखित करण्याचा हा एक चांगला प्रयत्न आहे. लोकांचे आभार, आपल्या देशाने या क्षेत्रात प्रशंसनीय प्रगती केली आहे.”
माहिती आणि प्रसारण मंत्रालय
भागवदाज्जुकम हा संस्कृत भाषेत एक हलका फुलका सिनेमा बनवण्याचा माझा प्रयत्न आहे- यदू विजयकृष्णन, 52व्या इफ्फीमधील इंडियन पॅनोरमा चित्रपटाचे दिग्दर्शक
सातव्या शतकातील विडंबनात्मक नाट्यावर आधारित भगवदाज्जुकमचा इफ्फी 52 मध्ये जागतिक प्रिमिअर करण्यात आला
पणजी, 26 नोव्हेंबर 2021
संस्कृत चित्रपट म्हणजे नेहमीच अतिशय गंभीर चित्रपट अशी ओळख तयार झाली आहे. मात्र, भागवदाज्जुकम या चित्रपटातून ही ओळख बदलण्याचा मी प्रयत्न केला आहे. प्रेक्षक अतिशय आरामात बसून मनापासून आनंद घेतील असा एक हलका फुलका चित्रपट संस्कृत भाषेत बनवण्याचे माझे उद्दिष्ट होते. गोव्यामध्ये इफ्फी52 मध्ये प्रसारमाध्यमांशी संवाद साधताना या चित्रपटाचे दिग्दर्शक यदु विजयकृष्णन यांनी हा चित्रपट बनवण्यामागची भूमिका मांडली.
52व्या इफ्फीमध्ये इंडियन पॅनोरमा विभागात फीचर फिल्म श्रेणीमध्ये हा चित्रपट प्रदर्शित करताना त्याच्या जागतिक प्रिमियरचे देखील आयोजन करण्यात आले.
ऐतिहासिक विषयांवर चित्रपट बनवण्याची आवड असलेल्या यदु विजयकृष्णन यांनी सांगितले की या चित्रपटाचे निर्माते किरण राज यांना संस्कृत भाषेची अतिशय आवड असल्याने त्यांनी हा चित्रपट संस्कृतमधून बनवण्याची इच्छा व्यक्त केली. सातव्या शतकातील बोधायनातील या विडंबनात्मक नाटकाची निवड कशी केली याविषयी सांगताना यदु विजयकृष्णन म्हणाले की मला एक नवी कथा लिहिण्याची अजिबात इच्छा नव्हती. मी अगदी मनापासून एका कथेच्या शोधात होतो.भगवदाज्जुकम बौद्ध आणि हिंदू तत्वज्ञानावर आधारित असून अनेक भाषांमधील नाटकांमध्ये त्याचा वापर करण्यात आला आहे. तसेच केरळमधील कुडीयट्टम या पारंपरिक कलाप्रकारात देखील त्याचा वापर केला आहे.
या भाषेतून चित्रपट बनवताना आलेल्या अडचणींची माहिती देताना ते म्हणाले की यासाठी त्यांनी सोपानम थिएटर ग्रुपमधील कलाकारांपैकी काहींची विशेषत्वाने निवड केली कारण त्यांना यातील पात्रे आणि त्यांचे संवाद यांची चांगल्या प्रकारे माहिती होती. सोपानम थिएटर ग्रुपचे संस्थापक कवालम नारायण पणीकर यांनी भगवदाज्जुकमवर 2011 मध्ये एक नाटक बसवले होते.
या चित्रपटाच्या सहलेखक आणि संस्कृत पंडीत अस्वाथी अंबिका विजयन यांनी आमचे काम खूप सोपे केले. त्यांनी सर्व संवादांचे आम्हाला भाषांतर करून दिल्यामुळे आमचे काम बऱ्यापैकी सोपे झाले, अशी माहिती या चित्रपटाच्या प्रवासादरम्यानच्या आणखी काही पैलूंबाबत बोलताना विजयकृष्णन यांनी दिली.
या चित्रपटाच्या जागतिक प्रिमियरच्या वेळी मिळालेल्या प्रतिक्रियांबाबत यदु विजयकृष्णन यांना विचारले असता, त्या मिश्र स्वरुपाच्या होत्या असे त्यांनी सांगितले. यदु विजयकृष्णन हे चित्रपट निर्माते, सिनेमॅटोग्राफर, लेखक आणि ग्राफिक डिझायनर आहेत. 21 मन्थ्स ऑफ हेल हा माहितीपट आणि द स्टोरी ऑफ अयोध्या या ऐतिहासिक कादंबरीसाठी ते ओळखले जातात.Jaydevi PS/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 188
पंतप्रधान कार्यालय
पंतप्रधान 11 आणि 12 जानेवारी 2020 रोजी कोलकाताच्या दोन दिवसांच्या दौऱ्यावर जाणार
4 पुनर्विकसित वारसा इमारतींचे लोकार्पण करणार
कोलकाता पोर्ट ट्रस्टच्या शतकोत्तर सुवर्ण महोत्सवी समारंभात सहभागी होणार
कोलकाता पोर्ट ट्रस्टच्या निवृत्त आणि विद्यमान कर्मचाऱ्यांच्या निवृत्ती वेतन विषयक गरजा पूर्ण करणार
पोर्ट ट्रस्टच्या दोन सर्वात वयोवृद्ध शंभरी पार केलेल्या निवृत्त कर्मचाऱ्यांचा सत्कार करणार
नवी दिल्ली, 10 जानेवारी 2020
पंतप्रधान नरेंद्र मोदी 11 आणि 12 जानेवारी 2020 रोजी कोलकात्याच्या दोन दिवसांच्या दौऱ्यावर जाणार आहेत.
वारसा इमारतींचे लोकार्पण
11 जानेवारी रोजी पंतप्रधान कोलकाता येथील चार पुनर्विकसित वारसा इमारतींचे लोकार्पण करणार आहेत.
ओल्ड करन्सी बिल्डींग, बेल्वेडेर हाऊस, मेट काल्फ हाऊस आणि व्हिक्टोरिया मेमोरियल हॉल या त्या चार इमारती आहेत. या चार प्रसिद्ध गॅलरींचा केंद्रीय सांस्कृतिक मंत्रालयाने पुनर्विकास करुन त्यांचे नवीन प्रदर्शनात रुपांतर केले आहे.
पंतप्रधान नरेंद्र मोदी यांच्या आदेशानुसार सांस्कृतिक मंत्रालय देशातल्या विविध महानगरांमधील प्रसिद्ध इमारतींचा सांस्कृतिक विकास करत आहे. कोलकाता, दिल्ली, मुंबई, अहमदाबाद आणि वाराणसी या शहरांपासून त्याची सुरुवात करण्यात येत आहे.
कोलकाता पोर्ट ट्रस्टचा शतकोत्तर सुवर्ण महोत्सवी कार्यक्रम
पंतप्रधान 11 आणि 12 जानेवारी रोजी कोलकाता पोर्ट ट्रस्टच्या शतकोत्तर सुवर्ण महोत्सवी कार्यक्रमांमध्ये सहभागी होणार आहेत.
कोलकाता पोर्ट ट्रस्टच्या निवृत्त आणि विद्यमान कर्मचाऱ्यांच्या निवृत्ती वेतन निधीतील तफावत दूर करण्यासाठी पंतप्रधान 501 कोटी रुपयांचा धनादेश अंतिम हफ्ता स्वरुपात प्रदान करतील.
अन्य एका कार्यक्रमात पंतप्रधान नगीना भगत  आणि नरेशचंद्र चक्रवर्ती  या कोलकाता पोर्ट ट्रस्टच्या दोन वयोवृद्ध निवृत्ती वेतन धारकांचा सत्कार करणार आहेत.
पंतप्रधान या कार्यक्रमात पोर्ट ॲन्थेम प्रकाशित करतील.
मूळ बंदर जेट्टीच्या ठिकाणी 150 वर्ष पूर्ण झाल्याच्या स्मृतीप्रित्यर्थ एका पट्टिकेचे उद्घाटनही ते करतील.
नेताजी सुभाष सुकी गोदी येथे कोचीन कोलकाता जहाज दुरुस्ती कारखान्याच्या सुधारित जहाज दुरुस्ती सुविधेचे उद्घाटन पंतप्रधानांच्या हस्ते होणार आहे.
मालवाहतूक सुरळीत चालावी आणि माल हाताळणीच्या वेळेत बचत व्हावी यासाठी कोलकाता पोर्ट ट्रस्टच्या कोलकाता डॉक प्रणालीच्या सुधारित रेल्वे पायाभूत सुविधेचे लोकार्पण करतानाच फूल रेक हाताळणी सुविधेचे उद्घाटनही मोदींच्या हस्ते होणार आहे. कोलकाता पोर्ट ट्रस्टच्या हल्दीया गोदी संकुलात बर्थ क्रमांक तीनच्या यांत्रिकीकरणाचा प्रारंभ तसेच प्रस्तावित नदी-किनारा विकास योजनेचा शुभारंभ पंतप्रधानांच्या हस्ते होणार आहे.
अखिल भारतीय वनवासी कल्याण आश्रमाशी संलग्न गोसाबा इथल्या पूर्वांचल कल्याण आश्रमाच्या सहकार्याने कोलकाता पोर्ट ट्रस्टने हाती घेतलेल्या सुंदरबनच्या 200 आदिवासी विद्यार्थीनींसाठी कौशल्य विकास केंद्र आणि प्रितीलता विद्यार्थीनी आवास या प्रकल्पाचे उद्घाटनही पंतप्रधानांच्या हस्ते केले जाणार आहे.
M.Chopade/S.Kane/P.Malandkar
(Visitor Counter : 113
माहिती आणि प्रसारण मंत्रालय
गोवा दूरदर्शकडून कृषी कार्यक्रम निर्मात्यांसाठी प्रभावी मूल्यांकन आणि क्षमता विकास कार्यशाळा
दूरदर्शन आणि आकाशवाणी कृषी कार्यक्रम निर्मात्यांसाठी प्रभावी मूल्यांकन आणि क्षमता विकास कार्यशाळेचे आयोजन 8-10 फेब्रुवारी 2023 दरम्यान आयसीएआर- सेंट्रल कोस्टल रिसर्च सेंटर, ओल्ड गोवा येथे करण्यात आले आहे. आकाशवाणी आणि दूरदर्शनचे उपमहासंचालक सुनील भाटिया यांनी आज पत्रकारपरिषदेत कार्यशाळेची माहिती दिली.
गोव्याचे कृषी मंत्री रवी नाईक, आकाशवाणीच्या महासंचालक डॉ वसुधा गुप्ता यांच्या उपस्थितीत 8 फेब्रुवारी रोजी उद्घाटन सोहळा पार पडणार आहे. या कार्यशाळेत दक्षिण-पश्चिम विभागातील 35 विविध स्थानकांतील कार्यक्रम अधिकारी/निर्माते सहभागी होणार आहेत. कार्यशाळेदरम्यान कृषी विषयांवर व्याख्याने, किसान वाणी कार्यक्रमातील आव्हाने आणि किसान वाणी कार्यक्रमाची सद्यस्थिती यांचा समावेश आहे.
या कार्यशाळेत आंतरराष्ट्रीय भरड धान्य- 2023, समाज माध्यमांची व्याप्ती वाढवणे आणि भारताची कृषी तंत्रज्ञान स्टार्टअप इकोसिस्टम: संभाव्य आणि आव्हाने यावर उहापोह केला जाणार आहे.
कार्यशाळेदरम्यान सहभागितांना निरंकाल, फोंडा येथील पुरस्कार प्राप्त शेतकऱ्यांच्या यशोगाथा प्रत्यक्ष दाखवण्यात येणार आहेत. तसेच गोव्यातील प्रगतशील आणि पुरस्कार विजेत्या शेतकऱ्यांचा सत्कार करण्यात येणार आहे. संपूर्ण कार्यशाळेचे संचलन विजेंद्र सजवान, कार्यक्रम निर्माता, कृषी आणि गृह विभाग, आकाशवाणी, नवी दिल्ली यांच्याद्वारे करण्यात येणार आहे.ST/CY
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 116
केंद्रीय लोकसेवा आयोग
UPSC अर्थात केंद्रीय लोकसेवा आयोगाकडून डिसेंबर 2020 मध्ये अंतिम केलेले भर्ती प्रक्रियेचे निकाल जाहीर
नवी दिल्ली, 20 जानेवारी 2021
UPSC अर्थात केंद्रीय लोकसेवा आयोगाने डिसेंबर २०२० मध्ये खालील भर्ती प्रक्रियेचे अंतिम निकाल जाहीर केले आहेत. निवड झालेल्या उमेदवारांना त्यांचा निकाल वैयक्तिकरित्या कळवला आहे.
संपूर्ण यादी पाहण्यासाठी येथे क्लिक कराJaydevi PS/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 86
पंतप्रधान कार्यालय
भारत-ऑस्ट्रेलिया चक्राकार अर्थव्यवस्था हॅकेथॉन च्या समारोप समारंभात पंतप्रधानांचे भाषण
नवी दिल्ली, 19 फेब्रुवारी 2021
मित्रहो,
गेल्या वर्षी जूनमध्ये पंतप्रधान मॉरिसन आणि मी चक्रीय अर्थव्यवस्थेवर हॅकेथोन आयोजित करण्याच्या शक्यतेबाबत चर्चा केली.
आमची कल्पना इतक्या लवकर साकार झाली याचा मला आनंद आहे.
या संयुक्त उपक्रमाला पाठिंबा दिल्याबद्दल मी माझे प्रिय मित्र, पंतप्रधान स्कॉट मॉरिसन यांचे आभार मानतो.
कोविड -19 महामारी असूनही सहभागी झालेल्या सर्वांच्या वचनबद्धतेचे देखील मी कौतुक करतो.
माझ्यासाठी तुम्ही सर्व विजेते आहात.
मित्रहो,
मानवजातीला हवामान बदलाद्वारे उद्भवलेल्या आव्हानांचा सामना करावा लागत असताना, या हॅकेथॉनची संकल्पना संपूर्ण जगासाठी प्रासंगिक आहे.
उपभोगाभिमुख आर्थिक मॉडेल्सनी आपल्या वसुंधरेवर मोठा ताण आणला आहे.
आपण हे कधीही विसरू नये की, वसुंधरा आपल्याला देत असलेल्या संसाधनांचे आपण मालक नव्हे, तर सर्व भावी पिढ्यांसाठी तिचे केवळ विश्वस्त आहोत.
आपल्या उत्पादन प्रक्रिया अधिक कार्यक्षम आणि कमी प्रदूषणकारक करणे पुरेसे नाही.
एखादी व्यक्ती गाडी किती वेगाने किंवा हळू चालवते याने काही फरक पडत नाही, जर दिशा चुकीची असेल तर ती व्यक्ती चुकीच्या गंतव्यस्थानीच पोहोचेल.
आणि म्हणूनच आपण योग्य दिशा निश्चित केली पाहिजे.
आपण आपल्या उपभोगाच्या पद्धतीकडे आणि आपण त्यांचा पर्यावरणावर होणार प्रभाव कसा कमी करता येईल याकडे लक्ष दिले पाहिजे.
येथेच चक्राकार अर्थव्यवस्थेची संकल्पना अभिप्रेत आहे.
आपली अनेक आव्हाने सोडवण्यात ही एक महत्त्वाची पायरी असू शकते.
वस्तूंचे रिसायकलिंग आणि पुनर्वापर करणे, अपव्यय टाळणे आणि संसाधनाची कार्यक्षमता सुधारणे हा आपल्या जीवनशैलीचा भाग बनायला हवा.
या हॅकेथॉनमध्ये भारतीय आणि ऑस्ट्रेलियन विद्यार्थी, स्टार्टअप्स आणि उद्योजकांकडून नाविन्यपूर्ण संशोधने पाहायला मिळाली आहेत.
हे नवसंशोधन चक्राकार अर्थव्यवस्थेच्या तत्वज्ञानाप्रति तुमची वचनबद्धता दाखवते.
तुमच्या नवोन्मेशी कल्पनांमुळे, आपल्या दोन देशांना चक्राकार अर्थव्यवस्थेबाबत आघाडीची भूमिका घेण्यासाठी या दोन देशांना प्रेरणा मिळेल यात मला तसूभरही शंका नाही.
आणि त्यासाठी आता आपण या कल्पनांची व्याप्ती वाढवण्याचे आणि प्रत्यक्षात आणण्याचे मार्ग देखील शोधले पाहिजेत.
मित्रहो,
मोकळेपणाने नवीन कल्पना आणि नवसंशोधन हाताळणे आणि जोखीम घेण्याची क्षमता यातून युवकांचे सामर्थ्य निर्माण होते.
आजच्या युवा सहभागींची उर्जा आणि उत्साह, भारत आणि ऑस्ट्रेलिया दरम्यानच्या भविष्यातल्या भागीदारीचे प्रतीक आहे.
आपल्या युवकांची उर्जा, सर्जनशीलता आणि चाकोरीबाहेर विचार करण्यावर माझा पूर्ण विश्वास आहे.
केवळ आपल्या दोन देशांनाच नाही तर संपूर्ण जगाला ते शाश्वत, समग्र उपाय देऊ शकतात.
कोविड पश्चात जगाला आकार देण्यात भारत-ऑस्ट्रेलियाची मजबूत भागीदारी महत्त्वपूर्ण भूमिका बजावेल.
आणि आपले युवक, आपले तरुण नवोन्मेषक, आपले स्टार्टअप्स या भागीदारीत आघाडीवर असतील.
धन्यवाद!
खूप खूप धन्यवाद!S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
तुतीकोरीन बंदरातल्या वृक्षारोपण उपक्रमाची पंतप्रधानांनी केली प्रशंसा
पंतप्रधान नरेंद्र मोदी यांनी तुतीकोरीन बंदरातल्या वृक्षारोपण उपक्रमाचं कौतुक केले आहे.वर्ष 2022 मध्ये बंदरे, नौकानयन आणि जलमार्ग मंत्रालयाने तुतीकोरीन बंदरात दहा हजार रोपटी लावली होती ज्यांचे आता वृक्षात रूपांतरण झाले आहे, जे येणाऱ्या पिढ्यांसाठी उपयुक्त सिद्ध होईल.
बंदरे, नौकानयन आणि जलमार्ग मंत्रालयाने केलेल्या ट्विटला प्रतिक्रिया देताना पंतप्रधानांनी ट्विटच्या माध्यमातून म्हटलं आहे की,
“पर्यावरण सुरक्षिततेच्या उद्देशाने केलेल्या या प्रामाणिक आणि दूरगामी प्रयत्नांसाठी @vocpa_tuticorin यांचे खूप खूप अभिनंदन!”
युवा व्यवहार आणि क्रीडा मंत्रालय
वर्ल्ड टेबल टेनिस स्टार कंटेंडर गोवा 2023 स्पर्धेच्या समारोप सोहळ्याला केंद्रीय युवा व्यवहार आणि क्रीडा मंत्री अनुराग ठाकूर यांची उपस्थिती
पंतप्रधान नरेंद्र मोदी यांच्या नेतृत्वाखाली भारत जागतिक क्रीडा विश्वात आपला ठसा उमटवत आहे: केंद्रीय युवा व्यवहार आणि क्रीडा मंत्री
पणजी येथे वर्ल्ड टेबल टेनिस स्टार कंटेंडर गोवा 2023 स्पर्धेच्या समारोप सोहळ्याला केंद्रीय युवा व्यवहार आणि क्रीडा मंत्री अनुराग सिंह ठाकूर उपस्थित होते. वर्ल्ड टेबल टेनिस गोवा ही भारतात आयोजित केली जाणारी पहिली जागतिक टेबल टेनिस स्पर्धा आहे. पुरुषांच्या जागतिक क्रमवारीत अव्वल स्थानावर असलेल्या फॅन झेंडॉन्गसह अनेक सर्वोत्कृष्ट खेळाडू या स्पर्धेत सहभागी झाले. आंतरराष्ट्रीय टेबल टेनिस महासंघाचे अध्यक्ष पेट्रा सोरलिंग देखील उपस्थित होते.
समारोप सोहळ्यात बोलताना केंद्रीय मंत्री अनुराग ठाकूर म्हणाले की, गोवा आणि भारत या दोघांसाठी हा अभिमानाचा क्षण आहे कारण देशात प्रथमच जागतिक टेबल टेनिस स्पर्धेचे आयोजन करण्यात आले आहे. पंतप्रधान नरेंद्र मोदी यांच्या नेतृत्वाखाली क्रीडा विश्वात भारताने केलेल्या प्रगतीतील हा आणखी एक मैलाचा दगड असल्याचे त्यांनी नमूद केले. तसेच पंतप्रधान मोदींच्या नेतृत्वाखाली क्रीडा विषयक पायाभूत सुविधा आणि प्रशिक्षणासाठीच्या तरतुदीत मोठी वाढ झाल्याचा उल्लेख केंद्रीय मंत्री अनुराग ठाकूर यांनी केला. पालकांनी मुलांना केवळ पाठ्यपुस्तकांच्या जगापुरते सीमित न ठेवता मुलांना खेळण्यासाठी अधिक प्रोत्साहन द्यावे असे सांगत त्यांनी आपल्या भाषणाचा समारोप केला.
वांग यिदी हिला महिला एकेरी अजिंक्यपदाचा पुरस्कार त्यांनी प्रदान केला. जागतिक क्रमवारीत चौथ्या क्रमांकावर असलेल्या वांग यिदी या चीनच्या खेळाडूने अंतिम फेरीत चेंग आय-चिंगचा 4-0 असा पराभव केला. या स्पर्धेत अनेक धक्कादायक निकाल पहायला मिळाले. पुरुषांच्या जागतिक क्रमवारीत पहिल्या क्रमांकावर असलेल्या फॅन झेंडॉन्गला 32 व्या फेरीत 193 मानांकित चो देसेओंगकडून पराभव पत्करावा लागला. या स्पर्धेच्या निमित्ताने आंतरराष्ट्रीय टेबल टेनिस महासंघाचे विद्यमान अध्यक्ष प्रथमच भारतात आले.